ming030890/wiki-yue-high-quality huggingface dataset:
九龍中央郵政局

九龍中央郵政局（英文：Kowloon Central Post Office）係香港一間郵政局，喺九龍油尖旺區油麻地彌敦道405號九龍政府合署入面，係九龍區規模最大嘅郵政局。
九龍中聯網

九龍中聯網（全名九龍中醫院聯網，英文：Kowloon Central  Cluster）係香港醫院管理局嘅其中一個地區性醫院聯網，負責服務油尖旺區、黃大仙區同九龍城區110萬居民，而家總監係盧志遠醫生。

醫院同醫療機構
伊利沙伯醫院：大型急症醫院，提供24小時全面醫療服務。
廣華醫院：急症醫院，提供急症同各種專科嘅緊急同非緊急服務。
九龍醫院：多種專科醫院，提供精神科、康復科同呼吸內科嘅急症同延續護理服務，同埋療養護理同社區外展服務。
香港佛教醫院：社區醫院，設有普通科同延續護理服務。
聖母醫院：非緊急醫院，提供各種專科嘅非緊急服務。
東華三院黃大仙醫院：延續護理醫院，提供復康同胸肺科服務。
香港眼科醫院：專科醫院，提供眼科嘅專科服務。
香港紅十字會輸血服務中心：為全香港醫院提供血液同血液製品。
香港兒童醫院：專科醫院，提供全港性嘅兒科服務，負責接收香港各區嘅第三層醫療轉介。
九龍中選區

九龍中選區係香港立法會其中一個地方選區，範圍包括九龍中部，包括大部份黃大仙區（除咗牛池灣）同成個九龍城區。
九龍

九龍（粵拼：gau2 lung4，英文：Kowloon）一地，係香港境內中心，北連新界，南為維多利亞港，以獅子山、大老山同飛鵝山一帶嘅山脈為北界。東至鯉魚門，西至荔枝角，南為九龍半島之端尖沙嘴。西邊海面嘅昂船洲就喺行政劃分上成為九龍嘅一部分。九龍望南，對面海就係香港島。九龍全境係市區，同港島北岸市區遙遙相對。
直至2003年，九龍雖然只係得四十六點九三平方千米[未記出處或冇根據]，但係就住咗香港三成人口。根據2006年中期人口統計，九龍住咗二百零一萬九千五百三十三人。迫夾嘅九龍，當中部份區份，更曾經長期位居世界人口密度榜首。不過香港政府好多年嘅政策實行後，將一部份人移去新市鎮，密度變到比較低。
大清時，九龍就有九龍巡檢司衙門，設喺九龍寨城。九龍巡檢司簡稱九龍司，係新安縣兩個司之一，管今日香港同部份深圳地方。
今日界限街以南嘅九龍半島，響1860年由清政府割讓畀英國，由香港政府喺行政上劃為九龍。到1898年，清政府再被迫租借界限街以北、深圳河以南嘅土地畀英國，之後香港政府就將由界限街去到到獅子山等山脈之間嘅地方叫做新九龍。今時今日，除咗別義之外，「九龍」一般係指界限街以南嘅九龍半島加埋新九龍。

地理
九龍同香港島曾經係一個大型火山口。九龍北界嘅山脈同港島綿綿嘅山脈形一個圈咁，就係當時火口嘅邊緣。未有任何填海之前，維多利亞港東面嘅九龍灣係淺灘同平地，而九龍半島一帶就啱啱相反，大片山頭響中間突出。維港西面長沙灣曾經係大沙灘。大角嘴係一條長長嘅半島，而九龍塘一帶就有湖有田。經過大量填海同變做都市之後，除咗山勢，已經好難認得出原本嘅自然地貌。

行政
自從1982年推行代議政制之後，行政劃分多以區議會選區為準。1994年之後，九龍就分為五區，分別係：
九龍城區
觀塘區
深水埗區
黃大仙區
油尖旺區（1994年區議會選舉，將油尖區同旺角區併埋做一個區）
而立法會選舉選區就以人口拼做兩個：
九龍東—包括黃大仙區同觀塘區
九龍西—包括油尖旺區、深水埗區同九龍城區

名嘅來源
九龍名字來由未有定論，所以有唔少傳說。有人話因為北部有九條山脈形成九條龍脈，所以叫「九龍」，但實際嗰頭附近跟本就無九座山，呢個講法似乎只係風水佬穿鑿附會。
查實「九龍」呢個名一早喺1573年明朝嗰陣已經有，不過呢個講法係根據康熙二十七年（1688年）勒文謨嘅《新安縣志》入面引述明朝舊誌嘅講法而嚟，所以未必係當代文獻，喺《新安縣志》卷八《兵刑志》第十二頁「寨船」咁講：
『明(朝)本寨舊有戰船大小五十三艘，汛地六處，各派戰船八隻分總領之。中哨船五艘，欽總統之。自萬曆十九年改設參將，陸續增至一百一十二隻，派守佛堂門外，淘濘、餓公澳、九龍、屯門、急水門、東西涌、餓公頭、赤灣、老萬山、浪白等處汛海』
由此可見「九龍」可能喺明朝已經出現。但查實「九龍」原本其實係一條村嘅名，叫「九龍村」，喺《新安縣志》卷三《地理志》第七頁「都里」就有「九龍村」，除咗「九龍村」重有「香港村」所以有人話香港島因為「香港村」而得名，而九龍半島就係因為「九龍村」而得名。
大明萬曆年間，郭棐寫嘅粵大記海圖。油咗粉紅色嘅係九龍山，響官富巡司同尖沙嘴之間
明郭棐響朱翊鈞做皇帝嘅萬曆年間，寫咗本粵大記，呢本書由1577年（萬曆五年）寫到1594年（萬曆廿三年）。裏面個海圖就有九龍山，畫響尖沙嘴同官富巡司之間。可能就係九龍半島上面，由紅磡到九龍城之間嘅山。
至於「九龍」點解，而家重未考究到，因為開村嘅人有條村嘅命名權，但係「九龍村」嘅人喺康熙六年（1667年）因為實施遷海政策，所以已經畀人趕走晒，而家都搵唔返「九龍村」嘅村民出嚟問，所以「九龍」嘅意思，就只有一堆穿鑿附會嘅理論，證實唔到個名嘅真正來源，但九龍確定係因為「九龍村」而命名。

背景
根據考古發現，九龍可能早喺東漢時就有人住。李鄭屋漢墓就係東漢時嘅墓穴。入面嘅磚面刻有大吉番禺，就證明九龍響當時係番禺管治之下。再加上2004年，響旺角鬧市掘出為數唔少嘅東漢、晉朝同埋唐朝嘅陶器同埋制作架生。足以證明九龍自東漢以嚟都有人住。
宋朝，九龍灣一帶淺灘係官府鹽場，當時就叫做官富場。鹽係當時重要產物，係生活必需品，販鹽者亦可以發達，做成壟斷。為咗防止壟斷，唔少朝代嘅官府都禁止民辦鹽場，由官府直接承包。地名官塘（依家叫做觀塘）同埋鹹田（依家叫做藍田）就係鹽場嘅遺證。
南宋末年，蒙古滅宋，宋帝趙昰同趙昺走難到官富場，響土瓜灣北一座小山休息。兩人隨軍繼續走難，而村民就叫嗰座山做聖山，山上刻字宋王臺。
喺明朝，九龍係海防要地，當時尖沙嘴又叫中門，而東面就係鯉魚門，兩個海門都係華南重要海道。海賊佔過鯉魚門後山，所以叫佢做魔鬼山。
清朝為咗管理寶安縣南境，響今日九龍城起咗座九龍寨城。

交通
因為九龍係香港市區嘅重心，交通一向好多發達，港鐵一開波就首先響九龍通車。荃灣綫、觀塘綫、東涌綫同將軍澳綫都經過九龍。而九廣鐵路響20世紀初由尖沙嘴打通上廣州。
唔同時九龍有唔同嘅主要街道。家吓九龍中間最主嘅路係彌敦道，向西有長沙灣道，向東有太子道，重有好多其他公路。
九龍仔

九龍仔響香港新九龍嘅一個地方，處於九龍塘同九龍城之間。九龍仔原本係一條村，即係今日禧福道一帶，家下全個地方都係低密度住宅區，同九龍塘住宅區連埋，所以好多人都誤以為呢帶係九龍塘。佢東北有座山，後尾劃咗做九龍仔公園。九龍仔公園東北角有座山叫老虎岩，亦都畀人改花名做格仔山，個山東北面就係樂富邨。而向東走過九龍仔公園呢座山，就係候王廟。而原村北面嘅山仔，後尾變咗做英軍九龍東軍營，家下有解放軍駐守。

範圍
原本九龍仔係成個河谷嘅一條大村，1819年發行嘅《新安縣誌》已經有記載，田地大概由九廣鐵路以東伸到家下九龍仔公園山邊，南面由界限街伸到去獅子山腳。不過九龍仔無畀人用來做區名，所以範圍唔係好確定，加上九龍城同九龍塘有法定用處，冚埋九龍仔嘅地方，所以唔熟呢區嘅人會以為，九龍仔就係九龍仔公園。
中島村

中島村（日文：中島村／なかじまむら Nakajima mura */?）係日本福島縣西白河郡嘅一個村。
中島美嘉

中島美嘉（粵拼：zung1 dou2 mei5 gaa1，日文：中島美嘉，1983年2月19號—），係日本女性流行音樂歌手，喺鹿兒島日置出世，2001年出道，之後喺日本內外受到歡迎。
中島良樹

中島良樹 ，係日本嘅一個男配音員。

配音作品一覽
呢個表唔完整，歡迎加料。
中島由貴

中島由貴 ，係日本嘅一個女藝人同埋配音員。
中島浩司

中島浩司（1977年8月20號—）係日本足球員，司職中場，效力過仙台七夕，千葉JEF聯，及廣島三箭。
中島禮司

中島禮司（1979年6月28號—）係日本足球員，司職中場，效力過甲府風林。
中島美雪

中島美雪（粵拼：zung1 dou2 mei5 syut3；日文：中島 みゆき；1952年2月23號—）係日本女唱作人、廣播主持人。

政府榮譽
2006年，獲頒「第56回藝術選獎 文部科學大臣賞」。
2009年11月3號，獲頒「紫綬褒章」。
中島翔哉

中島翔哉（1994年8月23號—）係日本足球員，司職中場（左翼），效力緊葡萄牙超級足球聯賽球會波圖。

樸迪莫倫斯
2017年8月23號，葡超球會樸迪莫倫斯向FC東京租借中島翔哉。
2017年9月8號，對陣賓菲加，佢第一次喺葡超出場，交出一個助攻。
2017年9月18號，對陣費倫斯，佢第一次喺葡超入波，入咗兩球。
2019年佢曾經轉去卡塔爾踢波，夏天重返葡萄牙。
中島沙樹

中島沙樹 ，係日本嘅一個女藝人同埋配音員。
前340年代

前340年代係指前349年去到前340年之間嗰十年嘅年代。
出版

出版（Publishing）係將印刷作品公開發佈嘅過程，相關行業叫出版業。至於發佈唔係印刷嘅作品（譬如音樂、軟件），就叫發行。
出水芙蓉

《出水芙蓉 (1944年)》，英文片名: Bathing Beauty，荷里活電影，由Esther Williams主演。 
《出水芙蓉 (2004年)》，中國女演員小宋佳2004年主演嘅一套中國大陸電視劇  ，由陶虹、佟大為、陳龍參演。
《出水芙蓉 (2008年)》，鍾欣桐2008年主演嘅一套港產青春片，由方力申、黃聖依、馬啓仁、陶虹、唐詩詠、馮德倫參演。
出水郡

出水郡（日文：出水郡／いずみぐん Izumi gun */?）係日本鹿兒島縣嘅一個郡。
出河店之役

呢場戰役係以少勝多嘅有名戰例，由金太祖完顏旻帶住3700人嘅女真兵，擊敗約7000人到10萬人嘅遼國軍隊（《遼史》話七千人，《金史》話十萬人），經過呢場戰役，女真實力大增，成爲威脅遼國嘅勢力，奠定之後金國嘅基礎。所以金國立國後，喺出河店一帶設立肇州，「肇」嘅意思係「開始、興起」，話呢個地方「肇基王績」「祖宗肇興」。經過日後嘅政區演變，舊時嘅肇州劃分成三肇一區：肇州、肇東、肇源、大同區。

背景
女真嘅前身係隋唐時嘅黑水靺鞨，係個位於松嫩平原嘅漁獵氏族社會，唐末五代時開始稱爲女真，畀渤海國統治。契丹人建立遼國後，神冊三年（918年），耶律億東征，遞年攻滅渤海國。遼國爲咗統治，將實力比較強嘅女真部族搬到而家遼寧遼陽以南地方，編入戶籍直接畀遼國控制，呢部分嘅女真人稱爲「熟女真」，至於留喺當地冇搬到嘅稱爲「生女真」。
生女真有好多個部落，其中有個大嘅叫做完顏部，11世紀中期，完顏部變強，其他部族歸附佢，11世紀末時完顏部已經統一黑龍江、烏蘇里江流域咁大笪地區。12世紀時，完顏阿骨打成爲完顏部酋長，佢性格暴烈、武藝高強，佢好不滿遼國統治，想起兵反抗。
佢起兵反遼有條引火綫：喺佢繼承酋長之位前一年，1112年春天，當時遼國天祚帝耶律延禧去混同江（而家松花江）遊獵，當地酋長都要去朝見佢。當時阿骨打老豆病咗行唔喐，要個仔代佢去，於是阿骨打參加咗天祚帝嘅頭魚宴。當時天祚帝要各個酋長喺佢面前跳舞助興，啲酋長知佢搵佢哋玩馬騮戲，但又驚佢淫威，於是都輪流出來跳舞。到阿骨打時，佢係都唔跳，重好惡噉睥住耶律延禧，耶律延禧見佢唔聽話，個心好嬲，逼佢跳舞，週圍啲酋長驚出事都勸阿骨打，但係佢就係骨頭硬淨。耶律延禧落唔到臺，當時當住眾人又唔好發作，於是頭魚宴不歡而散。
散場後，天祚帝對樞密使蕭奉先話，阿骨打咁唔聽話，抵殺。但係蕭奉先覺得阿骨打冇大錯，來得頭魚宴講明佢有畀面，殺咗佢會令其他酋長不滿，反而唔好，何況佢真係有野心，個部落又點會成氣候，而且阿骨打啲細佬個個武藝高強，與其殺佢，不如攏絡佢。於是天祚帝聽咗佢話。
阿骨打返咗去後，決心起兵反遼。第二年，佢繼承父位做酋長，又聽到當今遼主點樣疏於朝政，於是召集啲人反遼，又打造武器、建立城堡。因爲有兩個氏族唔甘心畀佢兼併，去遼國政府篤佢背脊，於是遼國當局兩次派人查佢，佢都應付過去。耶律延禧越來越怕佢，最後調集重兵，隨時應對阿骨打造反。於是阿骨打決定先發制人，攻打寧江州，由於遼帝大意、防範鬆馳，結果畀阿骨打贏咗寧江州之役。攻落咗重鎭寧江州後，又攻取廖晦、淶流、混同江行宮、皇后店。接住就係出河店之戰。

戰役
出河店，即係而家肇源茂興嘅勒勒營子。遼天慶四年（1114年）農曆十一月（《遼史》爲十月，《金史》爲十一月），耶律延禧任命蕭嗣先爲都統、蕭撻不也爲副都統（《金史》中都統記爲蕭糺里、副都統記爲撻不野），派三千契丹人、奚人軍隊，兩千中京禁兵、豪部，又揀出兩千各路武人，組成七千遼軍，集結喺鴨子河（而家吉林月亮泡以東、黑龍江肇源以西嘅一段嫩江，「鴨子河」係《金史》記載，《遼史》記載係混同江，即係松花江）北岸。
阿骨打於是去打佢。當時未到鴨子河，嗰晩阿骨打瞓覺時，話好似有咩嘢搖咗佢三下頭，佢趷起身醒，話神明畀咗警示佢。於是漏夜擊鼓點着火把行軍。黎明時分抵達河邊，遼兵喺度破壞江面啲冰，想阻止阿骨打過江，於是阿骨打派精兵擊退破壞江冰嘅對方，之後3700人嘅女真兵過江，上岸時，得番三分一（約1200人）嘅女真兵。之後女真兵同遼軍喺出河店決戰，當時突然颳大風，啲塵冚住個天，靠住天時，1200人嘅女真兵擊潰咗人數多過佢哋嘅遼軍。

後續
出河店之役後，遼軍潰敗，輸得幾慘。蕭奉先驚佢細佬蕭嗣先會獲罪，於是報畀耶律延禧聽話東征軍潰敗後四圍搶嘢，如果唔放過佢哋，佢哋可能會聚埋一齊變成禍患。於是蕭嗣先只係罷咗官。於是軍中啲人就話：「打仗，死就有，功就冇；撤退，命就有，罪就冇。」結果啲人冇曬鬥志，一聽到女真兵就潰逃喇。
之後，喺斡論濼（《遼史》記爲斡粼濼，而家吉林查干泡），女真兵襲擊遼軍，遼軍死傷慘重，女真獲得大筆戰利品。於是阿骨打將戰利品分賜畀下屬，大開筵席來慶祝。之後啲部族歸降阿骨打，兵力充足，達過萬人。之後嘅戰爭中，斡魯古殺咗蕭撻不也，攻取賓州、祥州、咸州。之後啲部將勸阿骨打喺大年初一稱帝，阿骨打唔制，於是啲部下話，而家建成大功業，如果唔稱帝來相襯，天下人會失望。於是1115年嘅正月初一，完顏阿骨打稱帝，國號大金。
出版社

出版社係種以出版書、報紙、雜誌等刊物做主要業務嘅企業，運作方式一般都係畀作者稿費，再將作者嘅稿出版賣畀客去賺錢。
維基同享有多媒體嘅嘢：Publishing companies
出生缺陷

出生缺陷（英文：birth defect / congenital disorder），又叫做先天性疾病，係一大類喺出世嗰時顯現嘅疾病，原因可能好多種。出生缺陷有可能導致身體，智力，或者發育嘅障礙。嚴重程度由輕微到嚴重都唔定。出生缺陷分做兩種主要類型:結構性障礙，其中身體器官嘅形狀出現問題，功能性障礙存在身體器官如何運作問題。功能障礙包括代謝同退化性質嘅障礙。一啲出生缺陷包括結構同功能障礙。
出生缺陷嘅原因有基因或者染色體疾病,接觸過某啲藥物或者化學品,或者佗仔期間嘅某啲感染。成因有可能包括葉酸不足,佗仔嗰陣攝取酒精或者尼古丁,控制不善嘅糖尿病,或者係阿媽老得滯（35歲以上）呀噉。有時同一時間有多種因素（引致出生缺陷）。有啲出生缺陷喺出世嗰時已經顯現,亦都可能要檢查先診斷到。個 BB 出世之前，可以通過唔同嘅產前測試檢測嚟發現到唔同嘅缺陷。
治療方法要睇喺邊種缺陷類型。可以包括治療,藥物,手術,或輔助技術。截至2015年,出生缺陷嘅受影響人數大約9600萬人。 喺美國,大約3%嘅初生 BB 有出生缺陷。淨係2015年就已經有大約62萬8千人因此死亡,而1990年有75萬1千人。死亡人數最多嘅類型有：第一位係先天性心臟病，人數有30萬3千；第二位係神經管缺陷，人數有6萬5千。

分類
用嚟描述先天條件嘅大部分語言早於基因組映射,結構條件通常被視為與其他先天條例分開。 好多代謝條件宜家已經知道有微妙嘅結構表達,而且結構條件通常有基因聯繫。 儘管如此,先天的疾病通常由受影響嘅主要器官分類。

主要結構
有幾個術語用嚟描述先天異常情況。 (其中一些也用來描述非先天的情況,並且多個術語用於描述同一個情況。)
前420年代

前420年代係指前429年去到前420年之間嗰十年嘅年代。
史提芬京

史提芬京（Stephen Edwin King；1947年9月21號—）係作家、編劇同導演，以恐怖小說聞名，佢嘅小說有俾人改編做電影。
史提芬居里

史提芬居里（英文：Stephen Curry，1988年3月14號—）係一個美國嘅職業籃球手，職業生涯到而家都效力緊NBA金州勇士。
史提芬·索羅文

史提芬·索羅文（英文：Steven Solomon，1993年5月16號—）係澳洲國家田徑隊嘅男跑手，新南威爾士州悉尼人。2009年加入體壇，曾經喺2011年世界田徑錦標賽參賽。初期時參加400m嘅接力跑步，2011年攞過馬卡比新南威爾士年度最佳體育人士；重試過喺2012年奧運嘅男子400m田徑出過場；2013年馬卡比亞運動會入面攞過田徑400m賽跑季軍。
史提芬平卡

史提芬．亞瑟．平卡（英文：Steven Arthur Pinker；1954年9月18號—）係美國–加拿大嘅實驗心理學家，認知科學家同作家。
史提芬尼治

史提芬尼治（英文：Stevenage）係英倫赫福郡一個鎮，喺倫敦以北大約50公里。2016年人口大約有87,100。史提芬尼治亦係英國最早發展嘅一個新市鎮。

氣候
史提芬尼治同英國其他大部分地方一樣屬於海洋性氣候。
古箏

古箏係中國傳統嘅撥弦樂器，用木做，扁長方形，面頭有箏弦，現代嘅有21到26弦，長1.63米。
古羅斯文

古羅斯文（粵拼：gu2 lo4 si1 man2*4 | 英文：Old Norse），又叫古挪斯文（「挪威」個挪）或者古諾斯文，係喺 7 至 15 世紀期間存在喺斯堪的納維亞（大致相當今日嘅挪威、瑞典同丹麥等地）一帶嘅語言。古羅斯文係現今挪威文、瑞典文同丹麥文等北日耳曼語言嘅「語言祖先」，維京人就係講同寫古羅斯文嘅。

影響英文
内文：古英文
古英文（Old English；現代英文嘅「語言祖先」，存在於 5 至 10 世紀）估計借咗大約 2,000 隻嚟自古羅斯文嘅字詞，當中仲有好多日常生活成日用嘅字詞，例如：
等等。
順帶一提，有語言學家認為，古英文查實係完全畀古羅斯文代替咗。但係，亦有學者反對呢個講法。

文獻紀錄
睇埋：北歐神話
北歐神話（Norse mythology）相關嘅文獻傾向係以古羅斯文寫出嚟嘅。
例如《Hávamál》（粵拼：haa1 fou4 mo4）就係以古羅斯文寫嘅。《Hávamál》係古北歐信仰其中一本最重要嘅文獻，畀古北歐人認為係記載咗眾神之父奧丁（Odin）講嘅嘢，承載住奧丁嘅智慧。首詩有講到奧丁為咗贏取有神力嘅盧恩而將自己吊咗喺世界樹上，仲用自己支矛插傷自己：
《Hávamál》詩節 139 大致粵譯：
「我記得我係被吊咗 | 喺嗰樖大風嘅樹上，
喺嗰度吊咗成足足九晚；
支矛拮傷我， | 而我被奉獻（做祭品）
畀奧丁，我自己（奉獻）畀我自己，
喺嗰樖樹上面 | 嗰樖可能永遠冇人知佢啲根伸到去邊嘅樹。」
－一般認為呢度講緊嗰樖樹係 Yggdrasil 。
古羅利

古羅利（粵拼：gu2 lo4 lei6；英文：Crawley，英文讀音：[ˈkrɔːlɪ]），香港傳媒叫卡維尼，係英倫西修適士一鎮，人口11萬。
古羅寧亨

古羅寧亨（荷蘭文：Groningen）係荷蘭嘅其中一個省，首府古羅寧亨市。
維基同享有多媒體嘅嘢：Groningen (province)
古百越語底層

古百越語底層（粵拼：gu2 baak3 jyut6 jyu5 dai2 cang4）係響粵語同吳語裏頭保存落來嘅古百越語特點，深深噉影響住粵語同吳語。佢令粵語同吳語明顯同其他漢語族語言唔同，擁有獨特嘅特徵。

起源
嶺南同江南一帶，響古代重未漢化之前，住嘅係百越族土著，講嘅係百越語言。呢啲語言，同漢語好唔同，但係就似現時嘅苗、瑤、壯呢幾個少數民族嘅語言，同侗台語系關係密切。粵語同吳語，係中原同楚地移民種種語言，融合而産生出來嘅，所以有啲古百越語嘅特點，仍然保留到今日，成為粵語同吳語嘅一個底層。呢個底層，可以話係古百越語嘅殘留。

文法
苗、瑤、壯語響修飾名詞嘅時係，會將修飾語放響名詞嘅後面。粵語有啲詞都係噉樣，好似「雞公」、「豬乸」、「貓仔」、「菜乾」噉，當中「公」、「乸」、「仔」、「乾」係用來修飾「鷄」、「豬」、「貓」、「菜」嘅。但係北路官話，就叫「公雞」、「母豬」、「小貓」、「乾菜」、「食物」，個修飾語係擺響名詞之前，次序同苗、瑤、壯、粵語、西南官話（同埋一啲其他非官話語言同南方官話語言）啱啱相反。呢個現象反映出，響一啲最底層嘅常用詞裏面，粵語仍然保留住古百越語呢個文法特徵。
「嘢食」經常着當作一隻例畀修飾語後置種現象，但其實屬於重新分析現象。

語音
粵語嘅元音，有分長短，呢個特點係其他漢系語言無嘅。反而同瑤、壯語嘅元音同粵語一樣，都有分長短。粵語元音長短分得最明顯嘅，係aa（國際音標：[aː]）同a（[ɐ]）呢一對。呢兩個音可以配上任何韻尾，組成最少對立體，見下表。aa同a兩個元音最主要嘅分別，係發音時拖幾耐，aa明顯耐過a。雖然兩個音嘅音質有少少唔同（發[a]時條脷低過[ɐ]一啲啲），但係母語係粵語嘅人主要係依賴時間嘅長短來區分呢兩個音嘅。外省人學粵語學得唔好，就會唔識分呢兩個音，通常會將a讀成aa，於是乎「心」讀成「三」、「米」讀成「買」，一聽就知唔係本地人。
聲調方面，標準粵語有九個（有啲地方有十個），多過其他漢系語言；而且有入聲類別，係大部分漢語系北方話無嘅。入聲只會配合-p、-t、-k三個韻尾出現，而舒聲（即係非入聲）就唔會搭-p、-t、-k尾。苗、瑤、壯語亦係聲調豐富嘅語言，一般有至少八個聲調，同粵語不相伯仲；而且佢哋都係有入聲同舒聲之分，都係入聲韻收-p、-t、-k尾，其餘嘅韻母都係配舒聲調。而最奇嘅地方，就係壯語同粵語都有三個入聲調，最高音嗰個只會搭短元音，中高音嗰個只會配長元音，而最低音嗰個就長、短元音都可以搭，兩種話嘅入聲分配規律全完吻合。[未記出處或冇根據]
聲母方面，粵語有gw（[kʷ]）、kw（[kʷʰ]）兩個圓唇化軟顎聲母，非常獨特，係其他漢系語言無嘅；反而苗、瑤、壯語都有呢兩個聲母。[未記出處或冇根據]

辭彙
如今嘅粵語，依然保留咗唔少古百越詞語。如果以使用頻率計，啲冇喺古漢語文獻有記載過嘅詞彙有兩成咁多；按個數計嘅比較研究、畀廣府話、南寧平話啲現代詞彙戥現代壯語嘅、顯示分別有215同162個關係詞着認爲係壯侗底層詞畀前述兩者。呢啲詞，好多時都有音無字（例如：「laan1開」個laan1），就算有字可寫，都可能係借用其他字（好似：「甩」），或者係新造字（例：「蠄蟧」）。
呢一類詞，好多都俾漢源詞取代咗，但係亦有一啲以地名嘅形式鎖住咗，流傳到家陣。不過，呢啲詞嘅真正意義，就俾人遺忘咗。例如：「六建」、「六賀」、「六謝」、「六吟」嘅「六」，其實係「山涌」噉解；「那務」、「那霍」、「那錄」嘅「那」（壯話：naz；國際音標：na˧˩），係「田」噉解；而「羅鏡」、「羅龍」、「羅沙」個「羅」，即係「山地」。留意：呢啲地名嘅構詞方法，係主詞行先、修飾詞在後，保存咗古百越語嘅語法。[要更加好嘅來源]
其中一批比較易識別嘅古百越語底層詞，係嗰啲讀濁聲母（m-、n-、ng-、l-）配陰聲調（第1、2、3、7、8聲）嘅字。噉係因為漢語詞響粵語嘅語音發展有一定嘅規律：古代濁聲母嘅詞，今日會用陽聲調讀（第4、5、6、9聲），好少有例外（好似個「媽」字噉）。當然，單睇讀音係唔夠嘅，重要查埋其他漢系語言有無同源詞，有無源自古代嘅漢字用來寫呢個詞，同埋個漢字係唔係借字，重要查下其他侗台系語言有無一啲發音、意思都相近嘅詞，先致可以有把握話佢係古百越語底層詞。[未記出處或冇根據]
吳語方面，通常認為南吳語嘅百越語底層成份遺存較多。以温州話為例，温州吳語入面有好多基本詞彙同而家嘅泰傣壯侗語一樣，亦都一啲同京語一樣。例如：㯱（pe33，柚子）同侗語一樣；雾（moe22，雾），同水語一樣；篺（bba31，木筏）、捋（lai35，轻轻抚摩）、謴（gang42，辱罵）同泰語一樣；迫（ba213，鞋隔褙）、咄（dai213，鳥啄物）、亦（yi213，又、也）、埕（zzeng31，酒瓮，酒壇）同壯語、侗語一樣；念頭（nyi22 ddeu31，上瘾）、玍（nie22，勉力支撑）、蕊（nyv22，蓓蕾）同越南語一樣。 又好似温州話叫田野做「垟」，有好多地名中帶有「垟」字，如：「翁垟、林垟」等。《集韵·陽韵》雖然收咗呢個字，但佢嘅意思係「土怪」，同田野嘅意思一啲關係都冇。有人考證過呢個字可能係古代百越語嘅遺留，音同傣語一樣。又好似温州人將傻、蠢、不明事理講做「憨」（hoe33，讀音好似「蚶」），例如：個人全憨個、個人真憨裏塌氣。亦可以同名詞連住用，例如：「憨猪」。壯侗語都有近似嘅音義，呢啲可能係古百越語殘留嘅「底層」。[未記出處或冇根據]
古縣

古縣係中國山西臨汾一個縣，總面積1190平方公里，人口9萬。
古着

古着（英文：Vintage clothing）係指年代比較久遠嘅衫，亦可以指由舖頭收集再賣畀客嘅二手衫。
古稀

古稀即係人虛齡七十歲。抽自杜甫《曲江詩》一句「人生七十古來稀」，合古稀二字。
古絲妮蘇娃

古絲妮蘇娃（俄文：Светлана Александровна Кузнецова，1985年6月27號—）係俄羅斯職業網球手。

球員生涯
古絲妮蘇娃係右手揸拍，2000年轉打職業賽。
名取篤

名取篤（1961年11月12號—）係日本足球員，司職中場，曾經喺1988～1989年間爲日本足球代表隊出場6次。
名古屋大學

（日文：名古屋大学(Nagoya Daikaku)）係日本名古屋一間大學，1871年創校。
名古新太郎

名古新太郎（1996年4月17號—）係日本足球員，打中場位置，效力鹿島鹿角。
名單比例代表制

名單比例代表制 (英文：Party-list proportional representation) 係比例代表制嘅其中一份方法，經過一個政黨嘅名單嚟做選舉。呢個制度可以同時選多過一位候選人，而亦都可以同其他制度一齊混用。
喺呢個制度之下，每個政黨一般都會發表一個候選人嘅名單。到選舉日，政黨就會基於攞到嘅票數比例，嚟分配自己黨贏到嘅議席。有啲國家，例如西班牙、土耳其、同以色列，啲選民係淨係選個黨；而喺其他國家，例如芬蘭同荷蘭，選民就會先選某一位候選人，而到之後如果有需要，先再基於個候選人所屬嘅黨嚟分票。喺盧森堡，選民更加有權揀用邊一個系統。
名古屋

名古屋（粵拼：ming4 gu2 uk1；日文：名古屋(Nagoya)）係日本愛知縣首府，亦係全國人口第四多嘅城市，人口有成230萬。

氣候
名古屋屬副熱帶濕潤氣候，夏季炎熱潮濕。
名塚佳織

名塚佳織 （粵拼：ming4 cung2 gaai1 zik1，1985年4月24號—）係日本嘅一個女藝人同埋配音員。
名塚善寬

名塚善寬（1969年10月7號—）係日本足球員，司職後衞，曾經喺1994～1995年間爲日本足球代表隊出場11次，入咗1球。
名取武

名取武係大日本帝國足球員，司職前鋒，曾經喺1934年爲日本足球代表隊出場1次，入咗1球，重參加過1934年遠東運動會。
前1110年代

前1110年代係指前1119年去到前1110年之間嗰十年嘅年代。
前110年代

前110年代係指前119年去到前110年之間嗰十年嘅年代。
侯馬

侯馬係中國山西臨汾一個縣級市，總面積274平方公里，人口24萬。
侯震

侯震（1976年7月24號—），北京人。係侯寶林大仔侯耀中嘅仔，侯家第三代入面唯一一位以相聲做職業嘅，依家係德雲社相聲演員。
侵蝕

侵蝕（erosion）係種自然現象，指地球表面係噉受到風同水磨損出沙石並被帶到第啲地方。
侵牛扒

侵牛扒（英文：Trump Steaks）係當勞侵旗下嘅侵集團銷售過嘅一個美國牛扒牌子，2007年成立。佢喺The Sharper Image同埋QVC銷售。當勞侵自稱佢係「世界第一」（"world's greatest"）牛扒，一共有四個版本，價錢由199去到999美元。根據美國專利及商標局數據，侵牛扒嘅嘜頭喺2014年12月取消咗註冊。
喺2016年美國總統選舉，一個支持約翰卡西奇嘅政治行動委員會整咗個模仿侵牛扒嘅廣告。當勞侵喺2016年3月8號一場演說將Bush Brothers Provision Co.嘅牛扒講成係「侵牛扒」，廣告亦展示侵牌嘅礦泉水同葡萄酒，宣傳當勞侵係一位成功嘅商人
。有觀眾留意到侵牛扒係由西棕棕櫚灘一間工廠生產嘅。第二日，當勞侵對安德森古柏話佢自己唔為牛扒加工，只係從供貨商購買並加上佢自己嘅牌子。
呂利

莊－巴普鐵斯·呂利（Jean-Baptiste Lully，萬國音標：/ʒɑ̃ bapˈtist ly'li/）（1632年11月28號—1687年3月22號），原名佐雲尼·巴鐵斯達·盧利（Giovanni Battista Lulli，萬國音標：/ʤoˈvanːi baˈtːista ˈlulːi/），係喺意大利出世嘅法國巴洛克宮廷作曲家。
呂利一世人大部分時間都喺法國國王路易十四嘅宮廷裏面作曲，後來重做埋路易十四嘅宮廷樂正（法文：Surintendant de la Musique）。佢控制咗當時法國嘅音樂生活，開創咗法國歌劇，又發展咗大經文歌同埋法國序曲，對當時嘅歐洲音樂產生咗巨大嘅影響。佢嘅影響一直延續到亨利·浦修（Henry Purcell）、基奧格·腓特列·韓德爾（Georg Friedrich Händel）、巴哈（Johann Sebastian Bach）、莊－菲臘·夏摩（Jean-Philippe Rameau）等作曲家。

生平
呂利1632年11月28號喺意大利翡冷翠出世。佢爸爸羅倫佐·盧利（Lorenzo di Maldo Lulli）係磨坊工人，媽媽卡塔蓮娜·迪些拉（Catarina del Sera）係磨工個囡。
呂利細細個就開始學結他同小提琴，重跟著流浪藝人巡迴演出。1646年，佢14歲嗰陣，佢喺舞蹈同戲劇方面嘅天才被傑斯公爵昂希二世（Henri II, Ducs de Guise）發現，第二年就去咗法國，喺路易十四嘅梳堂家姐蒙龐斯耶女公爵大小姐（Anne Marie Louise d'Orléans, Duchesse de Montpensier）屋企做工人。喺女公爵嘅幫助下，呂利嘅音樂才華越來越成熟。
呂利後來拜咗尼古拉·美德許（Nicolas Metru）為師，學習音樂理論，之後加入咗法國王室嘅弦樂隊「國王專屬八十提琴弦樂團」（Les Vingt-quatre Violons du Roi，簡稱Grande Bande）成為指揮。1653年呂利同國王跳完「今夜芭蕾」之後，由於厭倦咗八十提琴弦樂團，佢就喺國王嘅授權下組建咗「小提琴樂團」（La Bande des Petits Violons），之後被人任命為路易十四嘅樂長同埋巴黎歌劇團嘅樂長。1661年，呂利入咗法國籍，1662年正式昇任法國王室樂正。
1662年，呂利娶咗佢嘅音樂家朋友，蒙龐西埃大小姐嘅樂長米修·朗碧（Michel Lambert）之女瑪德蓮·郎碧（Madeleine Lambert），生咗十個仔女。
1664年，呂利同戲劇家莫里哀（Jean-Baptiste Poquelin Molière）邂逅，兩個人正式開始喺戲劇上嘅合作，並開創咗「戲劇芭蕾」（la comédie ballet）。
1672年，呂利從皮耶·披仁（Pierre Perrin）嗰道收購咗歌劇學院（法文：Académie d'Opéra）嘅經營權，然後將歌劇學院改咗名做「皇家音樂學院」（法文：Académie royale de Musique）。從此，佢開始每年完成一部大型歌劇。佢重講服咗路易十四，要路易十四頒佈法令，限制自己喺音樂事業上嘅潛在對手喺各方面嘅發展。因此，當時許多偉大嘅音樂家，包括馬克－安托雲·沙彭鐵耶（Marc-Antoine Charpentier）、安德曦·岡普夏（André Campra）同埋路易－尼古拉·基康保（Louis-Nicolas Clérambault），都生活喺呂利嘅陰影裏面。
1681年，呂利到咗佢事業嘅最高點：佢被路易十四封咗做貴族，昇任國王秘書（法文：Secrétaire du Roi）。但係就喺伊個時候，佢啲敵人曝光咗佢係同性戀伊個事實，令到路易十四開始同佢疏遠，最後佢不得不將佢最後幾部作品嘅贊助人名單裏面國王個名拿走。
1687年1月8日，呂利喺演出慶祝國王手術康復嘅《感恩贊》（Te Deum）嘅時候，唔小心用指揮棍篤穿咗腳趾，後來傷口重發炎潰瘍。佢喺3月22日死於敗血症。
呂利嘅十個仔女當中，有三個仔後來都做咗作曲家：路易·呂利（Louis Lully）、莊－巴普鐵斯·呂利二世（Jean-Baptiste Lully fils）、莊－路易·呂利（Jean-Louis Lully）。
呂四娘

呂四娘係個虛構人物，喺小說入面，係呂留良個孫女（又啲人話佢個女），當時大俠甘鳳池（一時話長平公主）弟子，精心學習武藝，後來為咗報雍正帝以文字獄殺祖之仇，以選妃之名混入皇宮，詐取粘竿處嘅血滴子放喺身邊，後來喺雍正帝召佢嘅侍寢後，出血滴子攞咗佢個頭拎走，乾隆帝登基，宣佈雍正係病死，並命工匠刻咗一個黃金頭顱以入殮。
為咗報復呂家，乾隆將雍正赦免嘅呂留良門人曾靜、張熙等人滅族。
呂倫居殊

呂倫居殊（英文：Lillian Diana Gish，1893年10月14號—1993年2月27號）係美國女演員，電影同舞台劇都有做，亦係導演、作家。佢嘅電影演出生涯跨越75年，由1912年拍默片短片開始一直到1987年。佢俾人尊稱美國電影第一女士（First Lady of American Cinema），電影表演基礎技巧嘅探索亦歸功於佢。
呂傳贊

呂傳贊（1932年9月—2018年4月16號）係中華人民共和國政治人物。佢係山東牟平人。
1947年5月，呂傳贊開始做嘢，喺膠東軍區衛生部所屬醫藥廠做統計員、試驗員。1953年，佢喺中國人民大學政治經濟系讀書，1957年畢業之後喺北京石油學院做過助教、講師、政治理論教研室負責人。1966年，做中央對外聯絡部一局副處長。1978年開始，佢做過河北建設學院辦公室副主任、主任、馬列教研室主任。1982年，做河北建設學院院長、黨委副書記。1983年，做中共河北省委常委、科教部部長。1985年，做中共河北省委秘書長。1986年，做中共河北省委副書記。1993年至1997年12月，做第八屆河北省人大常委會主任、黨組書記。1998年1月，做河北省政協主席。
呂係中共第十四、第十五大代表，亦係第六、七、八屆全國人大代表。
2018年4月16號零時十五分，呂傳贊喺河北省石家莊病死，終年86歲。4月18號朝早喺石家莊市殯儀館舉殯。
呂君昌

呂君昌（1965年—2018年10月9號）係中國古生物學家，中國地質科學院地質研究所教授。佢係中生代爬行動物專家。
呂有糖尿病。2018年10月9號，呂君昌喺北京病逝，終年53歲。
呂品韜

呂品韜（英文：Pan-To Barton Lui，1993年4月8號—）係香港男子短道速滑運動員，係唯一一名代表中國香港出戰2014年冬季奧林匹克運動會嘅運動員。
呂嘉

呂嘉係南越國丞相，九真郡（現越南清化省壽春縣）人，佢老頭係當地嘅雒越部族首領，後呂嘉得南越趙明王賞識當上丞相，因反對南越王趙興內附漢朝，發動叛亂另立趙建德為王。畀咗大漢國皇帝劉徹藉口平亂。南越國郎官孫都擒咗呂嘉，封做臨蔡侯。公元前110年，元封元年春年，劉徹到河內郡汲新中鄉，聽到斬獲呂嘉首級，改名獲嘉縣。
呂偉強

呂偉強係香港親中派政治人物兼批發及零售界人士。

選舉經歷
喺2021年9月，佢當選成為香港特别行政區選舉委員會批發及零售界委員。
加利韋特

加利韋特（英文：Gary John White，1974年7月25號—）係英倫足球教練同前足球員，24歲上任英屬處女羣島足球代表隊教練，帶領球隊嘅世界排名升咗28位。後來又執教過巴哈馬足球代表隊、關島足球代表隊、上海申鑫同中華台北足球代表隊。2018年9月上任香港足球代表隊同香港U23足球代表隊教練。
加利馬素

加利馬素（英文：Garry Marshall，1934年11月13號—2016年7月19號）係美國導演，出名執導作品包括電影《風月俏佳人》同《走佬俏公主》。
加利連尼加

加利連尼加，OBE（英文：Gary Lineker，1960年11月30號—）係一個退咗役嘅英國李斯特城男足球員。

獎項
呢節要加長。
加利福尼亞長鰭蝠魚

加利福尼亞長鰭蝠魚（學名：Dibranchus hystrix）係棘茄魚科長鰭蝠魚屬嘅其中一個種。
加利麥阿里士打

加利·麥阿里士打MBE（英文：Gary McAllister，1964年12月25號—），亦有譯麥亞里士打，係退咗役嘅蘇格蘭足球員，打中場。佢喺2001年因為對足球嘅貢獻而獲頒MBE勳銜。
佢喺蘇格蘭嘅馬瑟韋爾出身，其後轉打英格蘭聯賽，效力過李斯特城、列斯聯、高雲地利同埋利物浦。
麥阿里士打亦曾經效力蘇格蘭國家隊，上陣過57次入咗5球。
喺踢波生涯嘅後期麥阿里士打亦開始做足球領隊。2002至2004年佢第二次效力高雲地利期間係球員兼領隊，之後佢斷斷逐逐教過列斯聯（2008年）同埋阿士東維拉（看守領隊，2011年），2015年做過利物浦助教。
加利西亞

加利西亞（西班牙文：Galicia）係西班牙西北部一個自治區，喺正葡萄牙北面，首府聖地亞哥德孔波斯特拉。

區歌
内文：松樹之歌
加利西亞嘅正式區歌係《松樹之歌》（加利西亞文：Os Pinos），1977年正式用。
化女星

化女星（Semele），即係小行星86，係太陽系小行星帶嘅一粒小行星，喺1866年1月4號發現。
化學勢

化學勢（英文：chemical potential）喺熱力學上係指一場化學反應或者相變（兩者都涉及粒子數起變化）當中吸收或者釋放嘅能量。例如有好多化學反應都會釋放熱（以熱嘅形式釋放能量）。
化學反應器

化學反應器（英文：chemical reactor）係一啲專門攞嚟俾化學反應發生嘅密封容器，係化工嘅重要一環。
化學動力學

化學動力學（英文：chemical kinetics）係物理化學嘅一門，專研究化學反應率。
化學反應

化學反應（粵拼：faa3 hok6 faan2 jing3）係物質經化學變化而改變佢哋嘅結構、成份同埋性質嘅過程。化學反應都有原子核外電子嘅得或失，產生新嘅物質。化學反應可以分為好多唔同嘅類型，好似化合反應、分解反應呢啲。
化學反應係現代化學上最重要嘅概念之一。

分類
化合反應：由兩種或以上物質產生另一種物質嘅反應，例如燃燒氫氣，出水嘅反應
分解反應：由一種反應物產生兩種或以上其他物質嘅反應，好似石灰石受熱分解產生二氧化碳同生石灰咁
無機反應：指無機化合物嘅反應。
置換反應/單取代反應：表示一個元素取代化合物入面嘅一個元素。例如喺鹽酸入面加鎂，產生氫氣同氯化鎂嘅反應
複分解反應/雙取代反應：兩個化合物交換元素或離子形成唔同嘅化合物，好多發生喺水溶液之中。
有機反應：指有機化合物嘅反應。
取代反應：底物同小分子物質交換原子或原子團嘅過程。
親核取代（單分子親核取代反應、雙分子親核取代反應）
親電取代（親電芳香取代）
自由基取代
加成反應：底物不飽和度降低嘅過程，通常發生喺烯烴或者炔烴度。
親電加成
親核加成
自由基加成
脫去反應 （消除反應）：底物不飽和度升高嘅過程，係加成反應嘅逆反應。
重排反應：化合物發生結構上嘅重組，而唔改變化學組成。
聚合反應：將好細嘅分子連埋，整一個好大嘅分子。
酸鹼反應：指酸同鹼發生作用產生「酸鹼加合物」嘅過程。呢度嘅酸、鹼可以有唔同定義：
喺酸鹼電離理論裏面，酸溶喺水入面之後可以電離出水合氫離子嘅物質，鹼溶喺水之後可以電離出氫氧根離子囓物質
喺酸鹼質子理論（又叫布侖斯惕-洛瑞酸鹼理論）裏面，酸可以俾質子人嘅嘢，鹼係接受質子嘅物質
喺酸鹼電子理論入面，酸係接受電子對嘅物質，鹼係供應電子對嘅物質
酸鹼中和：酸同鹼反應產生鹽同水。係複分解反應嘅一種。
氧化還原反應：指涉及電子轉移嘅反應（如：單取代反應同埋燃燒反應）。
氧化：得到氧、失去電子、失去氫。
還原：失去氧（得到氫）、得到電子。

方程式
内文：化學方程式
喺廿一世紀嘅化學上，一場化學反應一般會攞化學方程式（chemical equation）嚟表達，一條化學方程式會用啲化學元素嘅符號嚟表示出嗰場化學反應入面有啲乜嘢元素郁咗同埋係點郁法，條式左邊嘅係反應物，而右邊嘅係反應產物，而且每嚿嘢仲會掕住個數表示每場反應要幾多粒嗰隻化學物質嘅粒子，即係好似下面條式噉：
H
2
+
F
2
⟶
2
HF
{\displaystyle {\ce {H2 + F2 -> 2HF}}}
喺呢場反應入面，一粒氫分子（
H
2
{\displaystyle {\ce {H2}}}
）同一粒氟分子（
F
2
{\displaystyle {\ce {F2}}}
）首先各自折開變成兩粒氫原子同兩粒氟原子，而佢哋再結合形兩粒氟化氫（
2
{\displaystyle {\ce {2}}}
粒
HF
{\displaystyle {\ce {HF}}}
）分子－氫同氟呢兩種唔同嘅物質變咗做一種新物質。而除咗講清楚場反應涉及咗邊啲反應物同產物之外，一條化學方程式好多時仲會表示埋場反應產生嘅物理變化，例如放熱反應泛指發生嗰陣會釋放熱嘅化學反應，下面呢條式係表達緊甲烷（
CH
4
{\displaystyle {\ce {CH4}}}
）燃燒（同氧氣做反應）嘅過程：
CH
4
+
2
O
2
⟶
CO
2
+
2
H
2
O
{\displaystyle {\ce {CH4 + 2O2 -> CO2 + 2H2O}}}
；ΔH⚬ = - 890 kJ/mol
上面條式掕住嘅「ΔH⚬」係所謂嘅反應焓（enthalpy of reaction），簡單講就係反映場反應涉及嚿做反應嘅嘢出現咗幾多嘅熱能變化，負數就表示場反應釋放咗熱。化學方程式嘅做法令到寫化學嘢嗰陣唔使吓吓都出嗮場化學反應啲物質嘅全名，而且又清楚。
一嚿鎂（




）燃燒；齋靠肉眼就睇得出，反應前同反應後嚿嘢嘅特性唔同咗好多，而進一步嘅分析仲可以（例如）量度吓嚿嘢嘅質量變咗幾多。
化學反應工程

化學反應工程（chemical reaction engineering）係化學工程一門，研究化學反應器相關嘅工程設計。
化學反應速率

反應速率（英文：reaction rate）係指一場化學反應發生得有幾快，可以定義做「場反應產生嗰隻物質嘅濃度  改變除以時間 」。
溫度同催化劑等嘅因素都可以影響反應速率。
大犬座VY

大犬座VY係一粒喺大犬座嘅紅特超巨星，半徑估計有1,420個太陽半徑，曾幾何時係人類發現最大嘅恆星，去到2010年代初先至正式畀盾牌座UY取代。佢嘅光度亦好高，超過太陽嘅50萬倍。
大王太子路易

大王太子路易（Louis, Le Grand Dauphin，1661年11月1號—1711年4月11號）係法國國王路易十四個大仔。佢一世人都係王位第一繼承人，不過佢死得早過佢阿爸，所以無機會繼位，最後由佢個孫繼位，即係路易十五。佢第二個仔係西班牙王菲臘五世。
大王東街

大王東街（英文：Tai Wong Street East）係香港灣仔一條馬路，由皇后大道東開始，去到莊士敦道。
大王椰子

大王椰子（粵拼：daai6 wong4 je4 zi2；學名：Roystonea regia），又嗌大王椰，植物學又嗌王棕（wong4 zung1），係棕櫚科大王椰子屬嘅四季常綠喬木。原產古巴同美國佛羅里達半島，而家喺全球大部分熱帶地區都可以搵到佢。呢樖嘢可以用嚟做庭院嘅風景樹同行道樹。
大王椰子喺古巴當地受到法律嘅保護。

習性
佢鍾意喺夠陽光同鬆而肥沃嘅泥度生。
大猩猩

大猩猩係靈長目人科動物，亦係身形最大份嘅靈長動物。佢同人類基因組有95-99%似樣。
大王爺

大王爺係道教神祇，相傳大王爺即係唐代忠臣李文忠。
大獨裁者

《大獨裁者》（粵拼：daai6 duk6 coi4 ze2，英文：The Great Dictator）係套美國嘅劇情片電影，喺1940年10月15號上畫。
呢套戲嘅主角、導演、編劇都係差利。片長125分鐘，票房有5,000,000美金。
大王下遊樂場

大王下遊樂場，香港公園之一，遊樂場之一，喺青衣楓樹窩路，南邊為清心街，西面為大王下村，北面為清譽街花園，英文叫Tai Wong Ha Playground。行政上歸葵青區。設施有戶外乒乓球檯。
南縣

南縣係中國湖南益陽一個縣，總面積1321平方公里，人口70.4萬。
南美自由盃

南美自由盃（葡文：Copa Libertadores de América），係南美足協搞嘅足球盃賽，1960年開始每年搞一次。除咗南美足協所屬球會之外，近年亦滲埋墨西哥嘅球會玩。
南美洲國家聯盟

南美洲國家聯盟（英文：Union of South American Nations）係一個國際組織，2004年成立，嗰時叫南美洲國家共同體，2007年改用而家個名。聯盟曾經包括大部份南美洲國，但2018年多國退出，令南美國家聯盟名存實亡。
南羽屬

南羽屬（學名：Elliottia）係杜鵑花目杜鵑花科嘅一個屬。
南美大酒店

佢係哈爾濱南美花園集團負責出錢起嘅水主題酒店，亦係家下中國大陸規模最大、檔次最高同功能設施最全嘅水主題酒店。間嘢佔地面積有38000平方米，入面有6層樓，一共有100間客房。酒店重有間廣州市規模最大嘅水療館響度。
南美林貓

南美林貓（粵拼：naam4 mei5 lam4 maau1，Leopardus guigna）係貓科虎貓屬下嘅物種。佢哋淨係生活喺智利同阿根廷兩國。而家關於呢隻物種嘅資訊都重係得好少。
南美豹貓

南美豹貓（Leopardus pardalis）又叫美洲豹貓，係貓科豹貓屬嘅動物，主要分佈中美洲同南美洲北部。
學嘢

《學嘢》（Level Up）係香港電視娛樂製作嘅資訊節目，2016年5月18號開始逢禮拜三到四22:00-22:30喺ViuTV播。節目安排一班敢去挑戰自己嘅ViuTV藝人，學各種從未體驗過嘅新技能，譬如到墾丁學衝浪；到沖繩學吹玻璃；到清邁學泰拳。
學堂樂歌

學堂樂歌，係清末民初為咗新式學堂嘅音樂或唱歌課程所創作嘅歌。主要用「選曲填詞」或「按詞選曲」嘅形式嚟創作，曲調大多源自日本同歐美，亦有少數用中國傳統民歌小調同自行創作，再由中國人用中文填詞。

參考資料
劉靖之（1998）。中國新音樂史論（上、下冊）。臺北：燿文。
李靜（2012）。樂歌中國——近代音樂文化與社會轉型。北京：北京大學出版社。
汪毓和（1984）。中國近現代音樂史。北京：人民音樂出版社。
汪毓和（2009）。中國近現代音樂史（第三次修訂版）。 北京：人民音樂出版社。
馬達（2002）。20世紀中國學校音樂教育。上海：上海教育。
學友社

學友社（英文：Hok Yau Club）係香港嘅公共性質慈善機構同香港社會服務聯會機構會員，主要服務青年學生。佢喺1949年成立，前身係「學友中西舞蹈研究社」（Hok Yau Dancing Club）。佢哋宗旨係「探求真知，服務社會」，向學生提供輔導服務，舉辦各類型課外活動等。
學名

學名即係生物學家對某一組生物嘅稱呼，呢組生物可以大到一個界，或者細到一個亞種。但係無論範圍大細，原則上，有一組生物衹會有一個學名，一個學名亦只能夠指一組生物。但係由於目前嘅命名規則有幾種，所以間而中會有一組多名或者一名多組嘅情況。學名一般用拉丁文，中文嘅所謂「學名」，就算係官方認證同使用，都唔可以算真正嘅學名。
目前學名用得最多嘅係二名法。

概論
睇埋：物種
每一個生物物種都會有一個學名，一個學名通常會由兩個拉丁文寫嘅字組成，例如係人類噉，人類嘅學名係 Homo sapien；通常一個學名嘅第一個字會反映咗嗰種物種所屬嘅屬，而第二個字指個種。呢兩個字未必一定係源自拉丁文，例如係喺四川嗰頭發現嘅恐龍屬華陽龍噉，佢個學名係 Huayangosaurus－當中 Huayang 係「華陽」－四川嘅別名－呢兩個漢字喺普通話入面嘅讀音。學名全球共通，唔會因地區而異。
有一啲物種因為地區唔同或者突變而有亞種（subspecies），為咗分得清楚啲，廿一世紀嘅科學界又多咗一套叫三名法（trinomial nomenclature）嘅學名：呢啲學名只係得有亞種嘅生物先至有，顧名思義有三個字，例如有啲人會叫喺香港嘅中華白海豚做 Sousa chinensis chinensis，印尼嘅中華白海豚做 Sousa chinensis plumbea。不過呢套做法到咗廿一世紀初都仲未受全世界認可。

屬名同種小名
内文：en:Binomial nomenclature
Echinopsis pachanoi, Echinopsis pachanoi
種名嘅第一部分叫屬名，係分類上相近嘅種所組成嘅分類單位，稱為屬，係所有同一屬內嘅種都用嘅共同名稱。
第二部分叫種小名，係用嚟同屬名結合，令到個種有自己獨特嘅名稱。例如，北美狼同郊狼都屬於同一個犬屬 Canis，所以佢哋嘅學名就係 Canis lupus 同 Canis latrans。要留意，「種小名 specific name」同「種名 species name, name of a species」（例如 Canis lupus）係有分別嘅。
只用種小名係唔夠嘅，因為唔同屬嘅種小名可能會重複，所以一定要同屬名一齊用。動物嘅命名規則入面，為咗避免種小名喺文首因為大寫而引起問題，特別建議唔好單獨將種小名擺喺文首。
雖然國際藻類・菌類・植物命名規約唔接受屬名同種小名用同一個名稱（即反復名、Tautonym），但國際動物命名規約係允許嘅，所以動物學中係有呢啲情況嘅（例如美洲野牛 Bison bison）。
種小名（種形容語）要按照拉丁語文法，會係名詞、形容詞或者動詞嘅分詞形。如果係名詞（包括名詞化嘅形容詞），通常會用屬格或者同格。屬格嘅話，學名「○○○ ×××」嘅意思就係「×××嘅○○○」（例如下段例子）。同格嘅話，就係「○○○即係×××」嘅意思（如果唔係拉丁語，學名通常唔會有格變化，多數用主格）。例如，Canis lupus 嘅拉丁話入面，屬名係「犬」，種小名係「狼」，主格形式。種小名作為形容詞時，會表示「×××嘅○○○」。例如，鳶尾嘅學名 Iris japonica 入面，japonica 係形容詞，意思係「日本嘅」，所以整體學名係「日本嘅鳶尾」。呢種情況下，形容詞嘅性別同數量要配合屬名。如果種小名係分詞形，就表示「×××嘅○○○」。例如，乳酸菌學名 Lactobacillus fructivorans 中，fructivorans 係「果實消費者」嘅意思。雖然雷鳥 Lagopus muta 似乎性別唔一致，但因為屬名係源於希臘話，所以由 Lagopus mutus 改咗過來。
另外，有時獻名會用人名做種小名，呢啲時候會用屬格形式，「○○○ ×××」意思係「×××嘅○○○」。例如，春蘭 Cymbidium goeringii 嘅種小名 goeringii 係採集家Goeringius嘅拉丁化名嘅變化，種名意思係「Goeringius嘅蘭」。通常，如果詞尾係 -i，代表男性；如果係 -ae，代表女性。
屬名同種小名要用唔同嘅字體來顯示，咁先可以清楚分開。英文一般用斜體字，如果用唔到斜體，可以用下劃線代替。
屬名嘅首字母要大寫，而種小名（植物除外）全部用小寫。學名通常比較長，第一次出現時可以寫全名，之後如果清楚指咗邊個屬，可以用首字母加句點縮寫，例如 C. lupus。
學士明

學士明（英文：Hertsmere）係英國一個非都市區，屬於赫福郡，人口約103,000。
學士臺

學士臺（英文：Hok Sz Terrace / Academic Terrace），係香港堅尼地城一條馬路，亦係西環七臺其中一個。
學徒

學徒或者叫學師仔，係跟住師傅學技藝嘅人。好多學徒都一路跟住師傅學嘢一路幫師傅做嘢，有啲有人工，有啲就冇。
香港有唔少大公司，例如港鐵，都有正式嘅「學徒訓練計劃」。
學士

學士（粵拼：hok6 si6，英文：bachelor's degree）係高等教育機構本科階段學位授予嘅學位名，話人哋係學士即係代表嗰個人讀完學士課程畢業。
唔同科目都會出唔同嘅學士，好似理學士、文學士、社會科學學士、工商管理學士。
學宮街

學宮街（粵拼：hok6 gung1 gaai1）係中國廣東省廣州市一條有歷史特色嘅內街巷。喺越秀區嘅米市路同解放中路之間。

名
内文：南海學宮同廣州市南海中學
南海學宮嘅紀念坊
元朝到清朝，呢度有南海學宮，所以得名。

歷史
明朝中葉，倫文敘喺度讀過書。而南海中學喺1907年開始創辦，最初嗰時就喺南海學宮入面整過間學校，不過後嚟搬咗去蘆荻東嘅報資寺（西華路嗰邊）入面。

簡況
學宮街全景（2014年10月10號影）
呢條街係1918年拆廣州城開馬路而搞嘅內街，有200幾米長，條街窄，凈係得4米幾闊。

特色
街兩邊係高樓，入面有廣東省環保廳、廣州市家用電器公司、廣州市中學教師等宿舍同埋學宮街幼稚園，所以呢條街比較窄。而呢條街嘅西邊地區重見到廣東省統戰部、廣東省宗教局、及廣東省工商聯等宿舍或辦公樓。呢條街亦保留咗古木參天嘅景同深宅大院嘅格局。喺民國初期，呢度做過廣州軍區廣州總醫院嘅院址，後嚟搬咗去而家嘅流花湖公園東北邊嘅廣交會展館西邊。
南朗山道

南朗山道（粵拼：naam4 long5 saan1 dou6；英文：Nam Long Shan Road）係香港黃竹坑一條主要道路，連接黃竹坑道到南朗山半島南面，途經前黃竹坑邨同深灣道等等嘅地方。
南朗山道大致可分做三個部份：黃竹坑道到深灣道交界係雙程行車，但南行線係巴士專線，只畀巴士行去黃竹坑巴士總站；深灣道到警校道交界就係單向北行雙線行車；而警校道以南一段就恢復雙程行車。南朗山道並唔直到南朗山山頂，而係通去南朗山半島南面，入香港海洋公園高峰園區，到前海洋館一帶完。海洋公園範圍內一段南朗山道係限制道路，只畀海洋公園所屬嘅車用。
南朗山道熟食市場

南朗山道熟食市場（英文：Nam Long Shan Road Cooked Food Market）係香港一個熟食市場，晌香港島黃竹坑南朗山道1號，有24間熟食檔同1間報紙檔。
南村汽車客運站

，又嗌南村客運站或南村汽車站，簡稱南村車站，係中國廣東廣州一客運站，2005年11月25號起好，位置喺番禺區南村鎮，文明路近南沙港快速路西北角。
入面啲車主要去東莞、深圳、珠海、惠州、博羅、惠東、揭陽、普寧、汕頭、中山、佛山、南海、順德容桂、江門、開平、陽江、茂名、肇慶、南沙蕉門、增城、新塘啲車為主。
南會津町

南會津町（日文：南会津町／みなみあいづまち Minamiaizu machi */?）係日本福島縣南會津郡嘅一個町。
南會津郡

南會津郡（日文：南会津郡／みなみあいづぐん Minamiaizu gun */?）係日本福島縣嘅一個郡。
南朗站

南朗站（粵拼：naam4 long2 zaam6；英文：Nanlang Station）係廣珠城際軌道交通嘅其中一個站，個站起響廣東省中山市南朗鎮崖口村附近，喺2011年1月7號開始用。

站嘅設施
呢個站嘅巴士站喺正廣珠城軌嘅路軌下面，圍住個站就有64個私家車泊位。
倫敦瑪麗皇后大學

倫敦瑪麗皇后大學（Queen Mary University of London）係英國倫敦一間大學，1885年創校，個名紀念英王佐治五世嘅王后瑪麗。
倫敦盧頓機場

倫敦盧頓機場（粵音：leon4 deon1 lou4 deon6 gei1 coeng4）係喺英國英格蘭嘅一個機場，喺1938年嗰陣起好兼且開放畀人用嚟搭飛機。
倫敦證券交易所

倫敦證券交易所（英文：London Stock Exchange，縮寫：LSE，簡稱「倫敦證交所」）係世界第七大、歐洲最大嘅證券交易所。
倫敦濕地中心

倫敦濕地中心係全球首笪響大都市建立嘅濕地保護區，響2000年5月落成，佔地43公頃，響英國大倫敦Richmond upon Thames鎮，離白金漢宮（Buckingham Palace）25分鐘車程。倫敦濕地中心響2002年被列做一具特殊科學價值地點（SSSI）。
倫敦濕地中心由英國慈善濕地保育機構野鳥及濕地信託管理，現時管理中心嘅係教育部經理Malcolm Whitehead同行政總監Martin Spray。該機構重點保護鴨、鵝、天鵝同紅鸛嘅生態環境。
響倫敦濕地中心可以見到多種水鳥，好似天鵝、綠頭鴨、小鸊鷉、water rail、ring-necked parakeet、sparrowhawk、sand martin、翠鳥、蒼鷺等等。所有雀都可以響中心內周圍行，頑水，響草地上散步，或者響林裏面休息。
倫敦濕地中心可以話開創咗濕地公園嘅先河先河?[未記出處或冇根據]。繼香港濕地公園落成後，上海亦計劃響城外40公里嘅崇明東灘起個濕地生態示範區。

消息
2006年1月，倫敦濕地中心同香港濕地公園結盟，兩地派出職員同義工交流，推廣保育工作。
倫敦港區輕鐵

倫敦港區輕鐵（英文：Docklands Light Railway (DLR)）係喺英國倫敦重新發展嘅倫敦港區嘅一個自動化輕鐵系統。第一條綫喺1987年8月31號開通，之後又延長咗好多次，依家有廿四哩（38公里）咁長。佢嘅路綫最北去到史察福，最南去到路易咸，西面嘅車站有塔門同銀行，東面嘅車站有碧頓、倫敦市機場及胡列治阿仙奴。依家有考慮再延長路綫。
港區輕鐵正常係自動營運，即使成個系統有149部車都唔使幾多職員。車入面冇駕駛室，車站亦少有職員，唯有四個地下因職安原因而必須有職員睇住。
港區輕鐵係由倫敦運輸署鐵道部嘅港區輕鐵公司所有。
搭輕鐵嘅乘客人數一直增加緊，喺2019/20財政年有1.168億人搭車。
威廉陳

陳富勝（英文：William Chan，藝名威廉陳，5月8號—）係香港男演員，而家係無綫電視基本藝人合約藝員。佢本身係特約演員，幫過無綫電視、港台電視同香港電視娛樂拍過劇集同節目，至2018年3月正式加入無綫成基本藝人合約藝員。另外佢跟冼灝英學過武。